Nico&Tina, una obra de teatre amb finalitat social
10 maig 2018

## Nico&Tina, una obra de teatre amb finalitat social10 maig 2018Última actualització: 14 juliol 2025

![](../gestion/img/AO__3809-copia.jpg)  
  

La regidora delegada de Sanitat Pública, Polítiques Saludables i Relacions Internacionals, Liduvina Gil, i el regidor de Responsabilitat Social i Polítiques amb la Ciutadania, Nahuel González, acompanyats pel responsable de Proyecto Hombre, Vicent Andrés, i pel representant de la companyia Lletraferits i Comediants, Jordi Grau, han comparegut en roda de premsa per a presentar l'obra Nico&Tina, una peça de teatre amb finalitat social.  
  
No tots els dies es pot gaudir d'una obra teatral que a més té un propòsit cívic i solidari. És el cas de la peça Nico&Tina, representada per la companyia Letraferits i Comediants en col·laboració amb la Fundació Arquebisbe Miguel Roca Proyecto Hombre. Una iniciativa en benefici d'aquesta fundació que pretén visibilitzar el problema de les adicions a la nostra societat.  
  
L'obra és una alenada d'aire fresc que mostra de forma divertida la situació de dos enamorats –un addicte al tabac i l'altre que no ho suporta- en l'època on es prohibeix fumar als espais tancats. Una representació de caràcter educatiu i crític què, a més, compta amb una finalitat solidària. Tindrà lloc el divendres 18 de maig a les 19.30 hores al Teatre Serrano amb un preu de 10 euros.  
  
**Liduvina Gil** ha volgut ressaltar la tasca que es realitza a Proyecto Hombre en un moment on les estadístiques d'adicions no són gens alentidores. "_La finalitat és acompanyar i ajudar a les persones en el procés de reinserció social. Recuperar-les, perquè tots podem caure en una situació no desitjada_", ha afirmat.  
Per la seua banda, **Nahuel González** s'ha mostrat plenament satisfet amb aquest tipus d'iniciatives i ha convidat a tota la ciutadania a assistir a aquesta obra.  
  
Tanmateix, **Vicent Andrés** ha agraït a la corporació municipal el seu compromís i també al grup Lletraferits. "Hem pogut fer aquesta iniciativa gràcies al suport de l'Ajuntament", ha assegurat. A més, ha volgut destacar la disposició de la Fundació que representa al servei de la gent. "Ens preocupa la ciutat de Gandia i la Safor, per això ens agrada estar involucrats en aquestes iniciatives", ha conclòs.  
  
Per últim, **Jordi Grau** ha ratificat el compromís de la seua companyia teatral amb aquestes finalitats i ha desvelat algunes de les sorpreses que s'endurà el públic que assistesca a l'obra. "_És una iniciativa important per la col·laboració de la gent. És una obra molt divertida i fresca que fa participar en la gent des del primer moment_", ha assegurat.

[Twittear](https://twitter.com/share)